Politilised voolud mitmekesiste nimedega, nagu bolsevism, fascism ja natsionaal-sotsialism, mis praegu sünnitavad väga suuri segadusi Euroopa elus, ei tungi  kunagi tema rahvaste moraalse elu allikateni, mis kõigil Euroopa rahvastel on sarnased päritolu tõttu greeka kultuurist. Juba seepärast, et need politilised voolud on välja kuulutanud viha-evangeeliumi, ei ole nad võimelised lahendama ühtki tõsist probleemi. Nad vihkavad kõige rohkem demokraatiat, ja nimelt seepärast, et viimases näevad oma kardetavamat vastast, kes viha-evangeeliumile vastu astub kokkuleppe- ja lepitus-evangeeliumiga.